CELEX: 
Language: mt
Date: 2019-12-17 00:00:00
Title: DIRETTIVA DELEGATA TAL-KUMMISSJONI (UE) .../… li temenda, għall-finijiet tal-adattament għall-progress xjentifiku u tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni għall-kromju eżavalenti bħala aġent kontra l-korrużjoni tas-sistema tat-tkessiħ tal-azzar bil-karbonju f’refriġeraturi bl-assorbiment

IL-KUMMISSJONI
                               EWROPEA

                                                        Brussell, 17.12.2019
                                                        C(2019) 9099 final

                   DIRETTIVA DELEGATA TAL-KUMMISSJONI (UE) .../…

                                           ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
     għall-kromju eżavalenti bħala aġent kontra l-korrużjoni tas-sistema tat-tkessiħ tal-azzar
                             bil-karbonju f’refriġeraturi bl-assorbiment

                                    (Test b’rilevanza għaż-ŻEE)

MT                                                                                                 MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Din id-Direttiva Delegata tal-Kummissjoni temenda, għall-finijiet tal-adattament għall-
     progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill
     dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku
     (tfassil mill-ġdid)1 (id-Direttiva RoHS 2) fir-rigward ta’ eżenzjoni għal applikazzjonijiet
     speċifiċi li fihom il-kromju eżavalenti.
     Id-Direttiva RoHS 2 tirrestrinġi l-użu ta’ ċerti sustanzi perikolużi fit-tagħmir elettriku u
     elettroniku, kif previst fl-Artikolu 4 tagħha. Daħlet fis-seħħ fil-21 ta’ Lulju 2011.
     Is-sustanzi attwalment ristretti kif elenkati fl-Anness II tad-Direttiva RoHS 2 huma dawn li
     ġejjin: iċ-ċomb, il-merkurju, il-kadmju, il-kromju eżavalenti, il-bifenili polibromurati (PBB),
     l-eteri tad-difenil polibromurat (PBDE), il-ftalat tal-bis(2-etileżil) (DEHP), il-ftalat benżil
     butil (BBP), il-ftalat tad-dibutil (DBP) u l-ftalat tad-diisobutil (DIBP). L-Annessi III u IV tad-
     Direttiva RoHS 2 jelenkaw il-materjali u l-komponenti tat-tagħmir elettriku u elettroniku
     (EEE) għal applikazzjonijiet speċifiċi eżentati mir-restrizzjoni fuq is-sustanzi skont l-
     Artikolu 4(1) tad-Direttiva RoHS 2.
     L-Artikolu 5 jipprevedi l-adattament għall-progress xjentifiku u tekniku (l-inklużjoni, it-
     tiġdid, l-emendi u r-revoka tal-eżenzjonijiet) tal-Annessi III u IV. F’konformità mal-
     Artikolu 5(1)(a) l-eżenzjonijiet iridu jiġu inklużi fl-Annessi III u IV biss jekk l-inklużjoni
     tagħhom ma ddgħajjifx il-protezzjoni ambjentali u tas-saħħa li jagħti r-Regolament (KE)
     Nru 1907/20062 u meta tkun issodisfata kwalunkwe waħda mill-kundizzjonijiet li ġejjin: meta
     t-tneħħija jew is-sostituzzjoni tagħhom permezz ta’ bidliet fid-disinn jew fil-materjali u fil-
     komponenti li ma jeħtieġu l-ebda materjal jew sustanza elenkata fl-Anness II mhijiex
     prattikabbli mil-lat xjentifiku jew tekniku; meta l-affidabbiltà tas-sostituti mhix żgurata; jew
     meta t-total tal-impatti negattivi fuq l-ambjent, is-saħħa u s-sikurezza tal-konsumatur
     ikkawżati mis-sostituzzjoni x’aktarx li jissupera t-total tal-benefiċċji għall-ambjent, għas-
     saħħa u għas-sikurezza tal-konsumatur.
     Barra minn hekk, l-Artikolu 5(1) jipprevedi li l-Kummissjoni Ewropea (il-Kummissjoni)
     għandha tinkludi materjali u komponenti tal-EEE għal applikazzjonijiet speċifiċi fil-listi tal-
     Annessi III u IV permezz ta’ atti delegati individwali f’konformità mal-Artikolu 20. L-
     Artikolu 5(3) u l-Anness V jistabbilixxu l-proċedura għat-tressiq ta’ applikazzjonijiet għall-
     għoti, għat-tiġdid jew għar-revoka ta’ eżenzjoni.

     2.       KONSULTAZZJONIJIET QABEL L-ADOZZJONI TAL-ATT
     Mill-pubblikazzjoni tad-Direttiva RoHS 2, il-Kummissjoni rċeviet għadd sostanzjali ta’
     talbiet3 mingħand l-operaturi ekonomiċi, skont id-dispożizzjonijiet fl-Artikolu 5(3) u fl-
     Anness V, kemm għall-għoti ta’ eżenzjonijiet ġodda kif ukoll għat-tiġdid ta’ dawk eżistenti.
     L-eżenzjoni 9 attwali tal-Anness III tippermetti l-użu tal-kromju eżavalenti bħala aġent kontra
     l-korrużjoni tas-sistema tat-tkessiħ tal-azzar bil-karbonju. F’Jannar 2015 il-Kummissjoni
     rċeviet applikazzjoni waħda għat-tiġdid ta’ din l-eżenzjoni. Għalkemm l-eżenzjoni 9 kienet
     tiskadi fil-21 ta’ Lulju 2016, id-data ta’ skadenza għall-kategoriji 1 sa 7 u 104, f’konformità

     1
            ĠU L 174, 1.7.2011, p. 88.
     2
            ĠU L 396, 30.12.2006, p. 1.
     3
            Il-lista tinsab fuq: http://ec.europa.eu/environment/waste/rohs_eee/adaptation_en.htm
     4
            Dawn il-kategoriji huma prinċipalment: 1. Apparat elettrodomestiku kbir; 2. Apparat elettrodomestiku
            żgħir; 3. Tagħmir tal-informatika u t-telekomunikazzjoni; 4. Tagħmir tal-konsumatur; 5. Tagħmir tat-

MT                                                      1                                                          MT
 ---pagebreak---      mar-rekwiżiti tad-Direttiva RoHS (l-Artikolu 5(5), it-tieni subparagrafu), l-eżenzjoni għandha
     tibqa’ tapplika sakemm il-Kummissjoni tieħu deċiżjoni dwar it-tiġdid tal-applikazzjoni.
     Sabiex issir evalwazzjoni tal-applikazzjoni għal eżenzjoni, il-Kummissjoni nediet studju biex
     titwettaq il-valutazzjoni teknika u xjentifika meħtieġa, li kien jinkludi konsultazzjoni online u
     miftuħa ta’ tmien ġimgħat mal-partijiet ikkonċernati5 dwar l-applikazzjoni. Waqt il-
     konsultazzjoni mal-partijiet ikkonċernati wasal kontribut wieħed.
     Ir-rapport finali li fih il-valutazzjoni tal-applikazzjoni ġie ppubblikat6; il-partijiet ikkonċernati
     ġew innotifikati b’dan.
     Sussegwentement, il-Kummissjoni kkonsultat il-grupp ta’ esperti tal-Istati Membri għall-atti
     delegati skont id-Direttiva RoHS 2 bil-miktub7. L-esperti qablu mal-proposta ppreżentata,
     waqt li maġġoranza sostanzjali tal-membri baqgħet siekta. F’konformità mal-Linji Gwida għal
     Regolamentazzjoni Aħjar, l-abbozz tad-Direttiva Delegata ġie ppubblikat fuq il-Portal għal
     Regolamentazzjoni Aħjar għal perjodu ta’ erba’ ġimgħat, li matulu l-pubbliku seta’
     jippreżenta r-reazzjonijiet tiegħu. Ma wasal l-ebda kumment. Twettqu l-passi kollha meħtieġa
     relatati mal-eżenzjonijiet mir-restrizzjoni tas-sustanza f’konformità mal-Artikoli 5(3) sa 5(7)8.
     Il-Kunsill u l-Parlament Ewropew ġew notifikati dwar l-attivitajiet kollha.
     Ir-rapport finali saħaq l-aktar fuq l-informazzjoni u l-valutazzjoni tekniċi li ġejjin:
             Il-kromju eżavalenti (Cr(VI)) jaġixxi bħala aġent kontra l-korrużjoni tas-sistema tat-
              tkessiħ tal-azzar bil-karbonju f’refriġeraturi bl-assorbiment. Jintuża sabiex jinħoloq
              saff fis-superfiċje intern tat-tubi tal-azzar biex dawn jiġu protetti kontra s-soluzzjoni
              tat-tkessiħ li jkun fiha l-ammonijaka korrużiva.
             Sar disponibbli sostitut għas-Cr(VI) għar-refriġeraturi bl-assorbiment li jużaw
              applikazzjonijiet b’temperatura tal-bojler baxxa (bejn 140 u 180 °C). Is-sostituzzjoni
              f’applikazzjonijiet oħra li jużaw temperatura tal-bojler ogħla mistennija li teħtieġ
              perjodu itwal għaliex l-affidabbiltà tal-alternattivi għadha qed tiġi evalwata.
     Ir-riżultati tal-evalwazzjoni għall-kategoriji 1 sa 7 u 10 juru li mill-inqas wieħed mill-kriterji
     rilevanti speċifikati fl-Artikolu 5(1)(a) huwa ssodisfat mit-talba għal eżenzjoni fir-rigward tal-
     entrata 9 fl-Anness III.
     Sabiex issir distinzjoni bejn applikazzjonijiet b’temperatura tal-bojler baxxa u għolja, u sabiex
     l-eżenzjoni tkun konsistenti mal-awtorizzazzjonijiet tar-REACH rispettivi9, il-formulazzjoni
     tal-eżenzjoni attwali nqasmet. Billi t-temperatura tal-bojler tista’ tiġi aġġustata faċilment
     permezz tal-pressjoni operattiva, it-temperatura ma tqisitx affidabbli biżżejjed għall-finijiet
     tal-infurzar tad-Direttiva RoHS. Minflok, il-potenza tal-input, li hija marbuta mill-qrib mat-
     temperatura tat-togħlija, hija kkunsidrata aktar faċli biex wieħed jimmonitorjaha u tkun aktar
     affidabbli biex tirrappreżenta l-kategoriji differenti tal-applikazzjoni.

            tidwil; 6. Għodda elettrika u elettronika; 7. Ġugarelli, tagħmir ta’ divertiment u tal-isport; 10. Apparat
            ta’ distribuzzjoni awtomatika. Il-kategoriji EEE huma elenkati fl-Anness I tad-Direttiva RoHS.
     5
            Perjodu ta’ konsultazzjoni: mill-21.08.2015 sas-16.10.2015.
     6
            https://bookshop.europa.eu/en/assistance-to-the-commission-on-technological-socio-economic-and-
            cost-benefit-assessment-related-to-exemptions-from-the-substance-restrictions-in-electrical-and-
            electronic-equipment-pbKH0416554/
     7
            Il-konsultazzjonijiet saru bejn l-14 ta’ Diċembru 2018 sal-21 ta’ Jannar 2019.
     8
            Lista tal-passi amministrattivi meħtieġa tinsab fuq is-sit web tal-Kummissjoni. Wieħed jista’ jara l-
            istadju attwali tal-proċedura għal kull abbozz ta’ att delegat fir-Reġistru Interistituzzjonali tal-Atti
            Delegati fuq https://webgate.ec.europa.eu/regdel/#/home.
     9
            Id-Deċiżjoni tal-Kummissjoni C(2017) 665.

MT                                                         2                                                             MT
 ---pagebreak---      Rigward l-applikazzjonijiet b’potenza tal-input < 75 W (dan jikkorrispondi għall-prodotti
     b’temperatura tal-bojler baxxa), li għalihom saru disponibbli sostituti affidabbli, l-eżenzjoni
     għandha tiskadi 12-il xahar wara l-pubblikazzjoni ta’ din id-Direttiva Delegata f’Il-Ġurnal
     Uffiċjali tal-Unjoni Ewropea, f’konformità mal-Artikolu 5(6) tad-Direttiva RoHS.
     Għall-applikazzjonijiet b’potenza tal-input ≥ 75 W u għas-sistemi li jaħdmu għalkollox
     b’ħiters mhux tal-elettriku (dan jikkorrispondi għall-applikazzjonijiet b’temperatura tal-bojler
     għolja), huwa ġġustifikat perjodu ta’ validità tal-eżenzjoni sal-21 ta’ Lulju 2021, li jista’
     jiġġedded skont l-Artikolu 5(2) l-ewwel paragrafu.
     L-eżenzjoni hija konsistenti mal-awtorizzazzjonijiet tar-REACH REACH/17/7/0 –
     REACH/17/7/3. L-ebda impatt soċjoekonomiku negattiv tas-sostituzzjoni huwa mistenni
     għall-perjodu ta’ validità mogħti. Lanqas il-perjodu ta’ validità mogħti mhu mistenni jħalli
     impatti negattivi fuq l-innovazzjoni.
     Għall-kategoriji l-oħra għajr il-kategoriji 1 sa 7 u 10, l-eżenzjoni attwali tibqa’ tgħodd għall-
     perjodi ta’ validità stabbiliti fl-Artikolu 5(2). L-eżenzjoni speċifika ma ddgħajjifx il-
     protezzjoni ambjentali u tas-saħħa li jagħti r-Regolament (KE) Nru 1907/2006 (REACH),
     skont il-Artikolu 5 tad-Direttiva 2011/65/UE.

     3.       ELEMENTI ĠURIDIĊI TAL-ATT DELEGAT
     Id-Direttiva Delegata tagħti eżenzjoni mir-restrizzjonijiet fl-Artikolu 4(1), li jridu jiġu elenkati
     fl-Anness III tad-Direttiva 2011/65/UE, għall-użu tal-kromju eżavalenti f’applikazzjonijiet
     speċifiċi.
     L-istrument huwa Direttiva Delegata, kif previst fid-Direttiva 2011/65/UE, u b’mod
     partikolari f’konformità mar-rekwiżiti rilevanti fl-Artikolu 5(1)(a) tagħha.
     Id-Direttiva Delegata għandha l-għan li tikkontribwixxi għall-protezzjoni tas-saħħa tal-
     bniedem u tal-ambjent u tapprossima d-dispożizzjonijiet għall-funzjonament tas-suq intern fil-
     qasam tat-tagħmir elettriku u elettroniku, billi tippermetti l-użu ta’ sustanzi li suppost huma
     pprojbiti għal applikazzjonijiet speċifiċi, f’konformità mad-dispożizzjonijiet tad-Direttiva
     RoHS 2 u skont il-kundizzjonijiet mogħtija fiha u skont il-proċedura stabbilita fiha għall-
     adattament tal-Annessi III u IV għall-progress xjentifiku u tekniku.
     F’konformità mal-prinċipju tal-proporzjonalità, il-miżura ma tmurx lil hinn minn dak meħtieġ
     biex jintlaħaq l-għan tagħha.
     Il-proposta ma għandhiex implikazzjonijiet fuq il-baġit tal-UE.

MT                                                    3                                                     MT
 ---pagebreak---                       DIRETTIVA DELEGATA TAL-KUMMISSJONI (UE) .../…

                                                 ta’ 17.12.2019

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
     għall-kromju eżavalenti bħala aġent kontra l-korrużjoni tas-sistema tat-tkessiħ tal-azzar
                             bil-karbonju f’refriġeraturi bl-assorbiment

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat id-Direttiva 2011/65/UE tal-Parlament Ewropew u tal-Kunsill tat-
     8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u
     elettroniku10, u b’mod partikolari l-Artikolu 5(1)(a) tagħha,
     Billi:
     (1)      Id-Direttiva 2011/65/UE teħtieġ li l-Istati Membri jiżguraw li t-tagħmir elettriku u
              elettroniku mqiegħed fis-suq ma jkunx fih is-sustanzi perikolużi elenkati fl-Anness II
              ta’ dik id-Direttiva. Dik ir-restrizzjoni ma tapplikax għall-applikazzjonijiet eżentati
              elenkati fl-Anness III tad-Direttiva 2011/65/UE.
     (2)      Il-kategoriji tat-tagħmir elettriku u elettroniku li għalihom tapplika d-Direttiva
              2011/65/UE huma elenkati fl-Anness I ta’ dik id-Direttiva.
     (3)      Il-kromju eżavalenti huwa sustanza ristretta elenkata fl-Anness II tad-Direttiva
              2011/65/UE.
     (4)      Eżenzjoni mir-restrizzjoni għall-użu tal-kromju eżavalenti bħala aġent kontra l-
              korrużjoni tas-

              sistema tat-tkessiħ tal-azzar bil-karbonju f’refriġeraturi bl-assorbiment sa 0,75 % skont
              il-piż fis-soluzzjoni tat-tkessiħ (“l-eżenzjoni”) hija inkluża fl-Anness III tad-Direttiva
              2011/65/UE. Għall-kategoriji 1 sa 7 u 10, l-eżenzjoni kellha tiskadi fil-21 ta’ Lulju
              2016, f’konformità mat-tieni subparagrafu tal-Artikolu 5(2) ta’ dik id-Direttiva.
     (5)      Il-Kummissjoni rċeviet applikazzjoni għat-tiġdid tal-eżenzjoni (“it-talba għat-tiġdid”)
              fl-20 ta’ Jannar 2015, jiġifieri fil-limitu ta’ żmien stabbilit fl-Artikolu 5(5) tad-
              Direttiva 2011/65/UE. F’konformità ma’ dik id-dispożizzjoni, l-eżenzjoni tibqa’ valida
              sakemm tiġi adottata deċiżjoni dwar it-talba għat-tiġdid.
     (6)      L-evalwazzjoni tat-talba għat-tiġdid kienet tinkludi konsultazzjonijiet mal-partijiet
              ikkonċernati f’konformità mal-Artikolu 5(7) tad-Direttiva 2011/65/UE. L-
              evalwazzjoni, li għaliha tqiesu d-Deċiżjonijiet tal-Kummissjoni dwar l-
              awtorizzazzjonijiet għat-tqegħid fis-suq għall-użu u/jew għall-użu tas-sustanzi elenkati

     10
              ĠU L 174, 1.7.2011, p. 88.

MT                                                     4                                                   MT
 ---pagebreak---             fl-Anness XIV tar-Regolament (KE) Nru 1907/200611, wasslet għall-konklużjoni li l-
            eżenzjoni attwali fir-rigward tal-kategoriji 1 sa 7 u 10 għandha tinqasam f’żewġ
            subentrati b’formulazzjoni li tirrifletti b’mod ċar il-progress xjentifiku u tekniku fir-
            rigward tas-sostituzzjoni tal-kromju eżavalenti, li tvarja skont it-tip ta’ applikazzjoni.
     (7)    Il-kromju eżavalenti (Cr(VI)) jaġixxi bħala aġent kontra l-korrużjoni tas-sistema tat-
            tkessiħ tal-azzar bil-karbonju f’refriġeraturi bl-assorbiment. Jintuża sabiex jinħoloq
            saff fis-superfiċje intern tat-tubi tal-azzar biex dawn jiġu protetti kontra s-soluzzjoni
            tat-tkessiħ li jkun fiha l-ammonijaka korrużiva.
     (8)    Għall-applikazzjonijiet b’potenza tal-input ≥ 75 W u għas-sistemi li jaħdmu
            għalkollox b’ħiters mhux tal-elettriku (dan jikkorrispondi għall-applikazzjonijiet
            b’temperatura tal-bojler għolja) li huma koperti mill-eżenzjoni attwali, sostituzzjoni
            jew eliminazzjoni ta’ kromju eżavalenti għadhom xjentifikament u teknikament
            imprattikabbli minħabba n-nuqqas ta’ sostituti affidabbli. Eżenzjoni għal dawn l-
            applikazzjonijiet hija konsistenti mar-Regolament (KE) Nru 1907/2006 tal-Parlament
            Ewropew u tal-Kunsill12, u għalhekk ma ddgħajjifx il-protezzjoni ambjentali u tas-
            saħħa mogħtija minnu.
     (9)    Jixraq, għalhekk, li għall-applikazzjonijiet li jużaw temperaturi tal-bojler għoljin
            jingħata t-tiġdid mitlub sal-21 ta’ Lulju 2021, f’konformità mal-Artikolu 4(3) u mat-
            tieni subparagrafu tal-Artikolu 5(2) tad-Direttiva 2011/65/UE. Fid-dawl tar-riżultati
            tal-isforzi għaddejjin biex tinstab sostituzzjoni affidabbli, aktarx li t-tul tal-eżenzjoni
            mhux se jħalli impatti negattivi fuq l-innovazzjoni.
     (10)   Għall-applikazzjonijiet b’potenza tal-input < 75 W (dan jikkorrispondi għal
            temperatura tal-bojler baxxa) li bħalissa huma koperti mill-eżenzjoni, il-
            kundizzjonijiet għat-tiġdid stabbiliti fl-Artikolu 5(1) tad-Direttiva 2011/65/UE ma
            għadhomx issodisfati u għalhekk, jenħtieġ li t-talba għat-tiġdid tiġi miċħuda.
            F’konformità mal-Artikolu 5(6) ta’ dik id-Direttiva, l-eżenzjoni għal dawk l-
            applikazzjonijiet jenħtieġ li tiskadi 12-il xahar wara d-data tad-dħul fis-seħħ ta’ din id-
            Direttiva.
     (11)   Għall-kategoriji 8, 9 u 11, l-eżenzjoni attwali tibqa’ valida għall-perjodi ta’ validità
            stabbiliti fit-tieni subparagrafu tal-Artikolu 5(2) tad-Direttiva 2011/65/UE. Għal
            raġunijiet ta’ ċarezza, jenħtieġ li d-dati tal-iskadenza jiżdiedu fl-Anness III ta’ dik id-
            Direttiva.
     (12)   Għalhekk, jenħtieġ li d-Direttiva 2011/65/UE tiġi emendata kif xieraq,

     ADOTTAT DIN ID-DIRETTIVA:

                                                     Artikolu 1
     L-Anness III tad-Direttiva 2011/65/UE huwa emendat kif stabbilit fl-Anness ta’ din id-
     Direttiva.

     11
            Sommarju tad-Deċiżjonijiet tal-Kummissjoni Ewropea dwar l-awtorizzazzjonijiet għat-tqegħid fis-suq
            għall-użu u/jew għall-użu tas-sustanzi elenkati fl-Anness XIV tar-Regolament (KE) Nru 1907/2006 tal-
            Parlament Ewropew u tal-Kunsill dwar ir-reġistrazzjoni, il-valutazzjoni, l-awtorizzazzjoni u r-
            restrizzjoni ta’ sustanzi kimiċi (REACH) (ĠU C 48, 15.2.2017, p. 9).
     12
            Ir-Regolament (KE) Nru 1907/2006 tal-Parlament Ewropew u tal-Kunsill tat- 18 ta’ Diċembru 2006
            dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH) u
            li jistabbilixxi Aġenzija Ewropea għas-Sustanzi Kimiċi (ĠU L 396, 30.12.2006, p. 1).

MT                                                         5                                                            MT
 ---pagebreak---                                                  Artikolu 2
     1.       L-Istati Membri għandhom jadottaw u jippubblikaw, sa mhux iktar tard minn [l-
              aħħar jum tat-12-il xahar wara d-data tad-dħul fis-seħħ ta’ din id-Direttiva] il-liġijiet,
              ir-regolamenti u d-dispożizzjonijiet amminstrattivi neċessarji sabiex jikkonformaw
              ma’ din id-Direttiva. Huma għandhom jikkomunikaw minnufih it-test ta’ dawk id-
              dispożizzjonijiet lill-Kummissjoni.
              Huma għandhom japplikaw dawk id-dispożizzjonijiet minn [l-aħħar jum tat-12-il
              xahar wara d-dħul fis-seħħ ta’ din id-Direttiva + jum 1].
              Meta l-Istati Membri jadottaw dawk id-dispożizzjonijiet, fihom għandu jkun hemm
              referenza għal din id-Direttiva jew għandhom ikunu akkumpanjati minn dik ir-
              referenza meta ssir il-pubblikazzjoni uffiċjali tagħhom. L-Istati Membri għandhom
              jiddeċiedu kif issir din ir-referenza.
     2.       L-Istati Membri għandhom jikkomunikaw lill-Kummissjoni t-test tad-
              dispożizzjonijiet ewlenin tal-liġi nazzjonali li huma jadottaw fil-qasam kopert minn
              din id-Direttiva.

                                                 Artikolu 3
     Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha
     f’Il-Ġurnal Uffiċjali tal-Unjoni Ewropea.

                                                 Artikolu 4
     Din id-Direttiva hija indirizzata lill-Istati Membri.
     Magħmul fi Brussell, 17.12.2019

                                                   Għall-Kummissjoni
                                                   Il-President
                                                   Ursula VON DER LEYEN

MT                                                    6                                                    MT
 ---documentbreak---                                IL-KUMMISSJONI
                               EWROPEA

                                                        Brussell, 17.12.2019
                                                        C(2019) 9099 final

                                                        ANNEX 1

                                             ANNESS

                                                tad-

                                Direttiva Delegata tal-Kummissjoni

     li temenda, għall-finijiet tal-adattament għall-progress xjentifiku u tekniku, l-Anness III
     tad-Direttiva 2011/65/UE tal-Parlament Ewropew u tal-Kunsill fir-rigward ta’ eżenzjoni
     għall-kromju eżavalenti bħala aġent kontra l-korrużjoni tas-sistema tat-tkessiħ tal-azzar
                             bil-karbonju f’refriġeraturi bl-assorbiment

MT                                                                                                 MT
 ---pagebreak---                                                  ANNESS
     Fl-Anness III tad-Direttiva 2011/65/UE, il-punt 9(b) huwa sostitwit b’dan li ġej:

     “9           Il-kromju eżavalenti bħala aġent         Tapplika għall-kategoriji 8, 9 u 11 u tiskadi:
                  kontra l-korrużjoni tas-sistema
                                                               fil-21 ta’ Lulju 2021 għall-kategoriji 8
                  tat-tkessiħ tal-azzar bil-karbonju
                                                                u 9 minbarra f’apparat dijanostiku in
                  f’refriġeraturi bl-assorbiment sa
                                                                vitro u fi strumenti ta’ monitoraġġ u
                  0,75 % skont il-piż fis-
                                                                kontroll industrijali;
                  soluzzjoni tat-tkessiħ
                                                               fil-21 ta’ Lulju 2023 għall-apparat
                                                                dijanostiku in vitro tal-kategorija 8;
                                                               fil-21 ta’ Lulju 2024 għall-istrumenti
                                                                ta’ monitoraġġ u kontroll industrijali
                                                                tal-kategorija 9, u għall-kategorija 11.

     9(a)-I       Sa 0,75 % ta’ kromju eżavalenti Tapplika għall-kategoriji 1 sa 7 u 10 u tiskadi
                  skont il-piż, użat bħala aġent      fi [tnax-il xahar wara l-pubblikazzjoni tad-
                  kontra l-korrużjoni fis-soluzzjoni Direttiva Delegata fil-Ġurnal Uffiċjali] .
                  tat-tkessiħ tas-sistemi tat-tkessiħ
                  tal-azzar bil-karbonju
                  f’refriġeraturi bl-assorbiment
                  (inklużi l-minibars) iddisinjati
                  biex jaħdmu għalkollox jew
                  parzjalment b’ħiter elettriku, li
                  għandhom potenza tal-input
                  medja użata < 75 W
                  f’kundizzjonijiet ta’ tħaddim
                  kostanti

     9(a)-II      Sa 0,75 % ta’ kromju eżavalenti Tapplika għall-kategoriji 1 sa 7 u 10 u tiskadi
                  skont il-piż, użat bħala aġent     fil-21 ta’ Lulju 2021.”
                  kontra l-korrużjoni fis-soluzzjoni
                  tat-tkessiħ tas-sistemi

                  sistema tat-tkessiħ tal-azzar bil-
                  karbonju f'refriġeraturi bl-
                  assorbiment:
                   iddisinjati biex jaħdmu
                    għalkollox jew parzjalment
                    b’ħiter elettriku, li għandhom
                    potenza tal-input medja
                    użata ta’ ≥ 75 W
                    f’kundizzjonijiet ta’ tħaddim
                    kostanti;
                   iddisinnjat biex jaħdem
                    għalkollox b’ħiter mhux
                    elettriku.

MT                                                     1                                                    MT